हरियाणा के CM के 'कश्मीरी बहू' वाले बयान पर कुमार विश्वास का हमला, 'अपने यहां ऑनर किलिंग होने दोगे और...'  
हरियाणा के सीएम पर कुमार विश्वास का हमला
कश्मीरी बहू वाले बयान को लेकर साधा निशाना
मनोहर खट्टर ने 'कश्मीर से बहू' लाने का दिया था बयान
हालांकि एम एल खट्टर (ML Khattar) अब अपने बयान पर सफाई देते नजर आ रहे हैं. हरियाणा के मुख्यमंत्री ने सफाई देते हुए कहा कि मीडिया ने इसे तोड़-मरोड़कर पेश किया. उन्होंने ट्विटर पर कार्यक्रम की पूरी वीडियो साझा करते हुए मीडिया पर अपने खिलाफ गुमराह करने वाले और तथ्यहीन अभियान चलाने का आरोप लगाया. खट्टर ने ट्वीट किया, 'बेटियां हमारा गौरव हैं. पूरे देश की बेटियां हमारी भी बेटियां हैं.'

कुछ मीडिया चैनल और न्यूज एजेंसियों के हवाले से एक भ्रामक तथा तथ्यहीन प्रचार चलाया जा रहा है। जनता से मेरा ईमानदार संवाद हमेशा रहा है इसलिये मेरे बयान का पूरा वीडियो मैं सोशल मीडिया के माध्यम से शेयर कर रहा हूँ। बेटियाँ हमारी शान हैं और पूरे देश की बेटियाँ हमारी बेटियाँ हैं। https://t.co/0eCR4pFQCYpic.twitter.com/qRZVOpy24Y

बता दें कि ओपी धनखड़ ने 2014 में कहा था कि अगर हरियाणा के लड़कों को राज्य में सही जोड़ीदार नहीं मिली तो वह बिहार से उनके लिए दुल्हन लेकर आएंगे. हरियाणा अपने लिंग अनुपात के लिए बदनाम रहा है. खट्टर के बयान पर कांग्रेस नेता राहुल गांधी समेत विभिन्न नेताओं और वर्गों ने तीखी प्रतिक्रिया दी. राहुल गांधी ने खट्टर के बयान को 'निंदनीय' करार दिया. राहुल गांधी ने ट्वीट किया, 'कश्मीरी महिलाओं के बारे में हरियाणा के मुख्यमंत्री खट्टर की टिप्पणी निंदनीय है. यह दिखाता है कि आरएसएस का वर्षों का प्रशक्षिण एक कमजोर, असुरक्षित और दयनीय व्यक्ति की सोच को कैसा बना देता है. महिलाएं कोई संपत्ति नहीं हैं कि पुरुषों का उन पर स्वामित्व होगा.' 
बता दें कि मनोहर लाल खट्टर ने इससे पहले बलात्कार और छेड़छाड़ के मामलों को लेकर भी विवादित बयान दिया था. उन्होंने 2018 में पंचकूला जिले के कालका शहर में एक कार्यक्रम में कहा था, 'बलात्कार के मामले बढ़े नहीं हैं. बलात्कार पहले भी होते थे अब भी होते हैं. ऐसी घटनाओं को लेकर सिर्फ चिंताएं बढ़ी हैं.'